stanford-oval/wikipedia huggingface dataset:
ชานชาลาเกาะกลาง
การใช้ในประเทศไทย

สถานีรถไฟฟ้าบีทีเอส สายสุขุมวิท และ สายสีลมเฉพาะสถานีสำโรง, สยาม, ห้าแยกลาดพร้าว และวัดพระศรีมหาธาตุ
สถานีรถไฟฟ้าบีทีเอส สายสีทอง เฉพาะสถานีกรุงธนบุรี
สถานีรถไฟฟ้ามหานคร สายเฉลิมรัชมงคล
ช่วงหัวลำโพง-เตาปูน ทุกสถานี ยกเว้น สถานีสามย่าน สถานีสีลม สถานีลุมพินี สถานีคลองเตย สถานีบางซื่อ และ สถานีเตาปูน
ช่วงหัวลำโพง-หลักสอง เฉพาะสถานีสนามไชย และสถานีอิสรภาพ
ช่วงเตาปูน-ท่าพระ เฉพาะชั้นชานชาลาบนของสถานีท่าพระ
สถานีรถไฟฟ้ามหานคร สายฉลองรัชธรรม
ช่วงคลองบางไผ่-เตาปูน ทุกสถานี
ช่วงเตาปูน-ครุใน เฉพาะสถานีรัฐสภา สามยอด สะพานพุทธ วงเวียนใหญ่ และโรงพยาบาลสมเด็จพระปิ่นเกล้า
สถานีรถไฟฟ้าชานเมือง สายสีแดง สถานีกลางกรุงเทพอภิวัฒน์ ดอนเมือง รังสิต บางบำหรุ และตลิ่งชัน (โดยสถานีบางบำหรุเป็นการผสมผสานกับชานชาลาด้านข้าง)
สถานีรถไฟฟ้ามหานคร สายสีส้ม ** ช่วงบางขุนนนท์&#x2D;ศูนย์วัฒนธรรมฯ
ช่วงศูนย์วัฒนธรรมฯ-แยกร่มเกล้า เฉพาะสถานี รฟม., การกีฬาแห่งประเทศไทย, รามคำแหง 34, แยกลำสาลี และศรีบูรพา
สถานีรถไฟฟ้าสายสีชมพู เฉพาะสถานีศรีรัช เมืองทองธานี และอิมแพ็ค เมืองทองธานี โดยสถานีเมืองทองธานีเป็นการผสมผสานกับชานชาลาด้านข้าง เพื่อรองรับสายแยกอิมแพคลิงก์
สถานีรถไฟฟ้าสายสีเทาส่วนเหนือ เฉพาะสถานีวัชรพล และทองหล่อ
สถานีรถไฟความเร็วสูงเชื่อม 3 สนามบิน สถานีกลางกรุงเทพอภิวัฒน์ ท่าอากาศยานสุวรรณภูมิ ฉะเชิงเทรา และท่าอากาศยานอู่ตะเภา
สถานีรถไฟทางไกล ส่วนใหญ่มักใช้เป็นชานชาลาที่ไม่ได้ติดกับอาคารสถานีรถไฟ (ยกเว้นสถานีรถไฟชุมทางบางซื่อ 1 และ สถานีรถไฟสุไหงโก-ลก ที่อาคารสถานีรถไฟจะอยู่บนชานชาลาเกาะกลาง) เช่น สถานีรถไฟนครราชสีมา สถานีรถไฟชุมทางถนนจิระ (ชานชาลาที่ 2-3) สถานีรถไฟพิษณุโลก (ชานชาลาที่ 1-2)  สถานีรถไฟสุราษฎร์ธานี (ชานชาลาที่ 2-3)  สถานีรถไฟชุมทางหาดใหญ่ (ชานชาลาที่ 2-3, 4-5)
ดูเพิ่ม

ชานชาลายื่น
ชานชาลาด้านข้าง
ชานชาลาต่างระดับ
แหล่งข้อมูลอื่น

เว็บไซต์ทางเทคนิครถไฟ เก็บถาวร 2007-06-09 ที่ เวย์แบ็กแมชชีน
| ด ค กโครงสร้างทางรถไฟ |
| --- | --- |
ทางรถไฟ:  ทางเดี่ยว  การสวนทาง  ทางคู่  ทางสาม  ทางสี่ 
การสับราง:  บอลลูนลูป  เฮดส์ชัน  ย่านรถไฟ  คลาสิฟิเคชันยาร์ด 
ชุมทางรถไฟ:  ชุมทางต่างระดับ  ชุมทางตัดกัน  ชุมทางคู่  Facing and trailing  ชุมทางสี่แยก  สามเหลี่ยมกลับรถจักร  ประแจ  ตะเฆ่  จุดตัดเสมอระดับทางรถไฟ 
สถานีรถไฟ:  ชานชาลา ชานชาลาด้านข้าง  ชานชาลาเกาะกลาง  ชานชาลายื่น  ชานชาลาต่างระดับ  สเปนิชโซลูชัน  ชานชาลาเปลี่ยนเส้นทาง  สถานีรถไฟปลายทาง  สถานีรถไฟเปลี่ยนเส้นทาง  บอลลูนลูป 
การไต่เขา:  โค้งเกือกม้า  รางซิกแซ็ก  รางเกลียว 
เทคนิคทางราง:  ช่วงกว้างราง  รัศมีความโค้งราง  ความลาดชันราง  การจ่ายไฟฟ้า (รางที่สาม · รางที่สี่ · เหนือหัว · แหนบรับไฟ)  ตัวรับกระแสไฟ  Cant deficiency 
ชานชาลาเกาะกลางของสถานีสยาม ใช้เปลี่ยนเส้นทางรถไฟฟ้าบีทีเอส สายสุขุมวิทและสายสีลม
ชายฝั่งซันริกุ

อุทยานแห่งชาติซันริกุฟุกโกะ ใน ค.ศ. 2007
ชายฝั่งซันริกุ (ญี่ปุ่น: 三陸海岸; โรมาจิ: Sanriku kaigan; อังกฤษ: Sanriku Coast) เป็นพื้นที่ชายฝั่งมหาสมุทรแปซิฟิก ยืดไปจากจังหวัดอาโอโมริตอนใต้ ผ่านจังหวัดอิวาเตะ และจังหวัดมิยางิตอนเหนือ ทางเหนือของเกาะฮนชู ซึ่งเป็นเกาะหลักของญี่ปุ่นเป็นระยะทางกว่า 600 กิโลเมตร ชื่อ "ซันริกุ" มาจากภูมิภาคทางประวัติศาสตร์ ซันริกุ (หรือ "สามริกุ") หมายถึง อดีตแคว้นริกูโอ (Rikuō) และริกูจู (Rikuchū) ซึ่งปัจจุบันอยู่ในอาโอโมริ และริกูเซ็ง ซึ่งปัจจุบันอยู่ในมิยางิ
ในพื้นที่ชายฝั่งซันริกุนี้มีแหล่งท่องเที่ยวอยู่หลายแห่ง ได้แก่ ชายฝั่งทาเนซาชิ, อุทยานแห่งชาติริกูจูไกงัง และกึ่งอุทยานแห่งชาติมินามิซันริกุกิงกาซัง
ภูมิประเทศ

ชายฝั่งซันริกุเป็นลักษณะชายฝั่งริอาในแนวภูเขาคิตากามิ  ซึ่งเป็นที่ราบสูงมาบรรจบกับมหาสมุทรแปซิฟิก ชายฝั่งซันริกุมีลักษณะภูมิประเทศแบบยกสูง แต่ด้วยลักษณะความเร็วในการยกตัวที่ต่างกันทำให้เมืองมิยาโกะทางเหนือและใต้มีลักษณะที่ต่างกันอย่างมาก
บริเวณทางตอนเหนือของเมืองมิยาโกะ จังหวัดอิวาเตะ แผ่นดินมีการยกตัวขึ้นอย่างมากทำให้เกิดเป็นภูมิประเทศแบบ "ชายหาดยกตัวสูง" ทำให้แนวหน้าผาที่ยื่นออกไปในทะเลมีลักษณะคล้ายกันแลดูซ้ำซากจำเจ 
และไม่เหมาะกับการสร้างท่าเรือ นอกจากนี้ยังมีหน้าผาที่ถูกคลื่นกัดเซาะจนกลายเป็นหน้าผาทะเลที่มีรูปแบบหลากหลาย มีจุดชมวิวมากมาย หลายแห่งได้เกิดเป็นหุบเขาลึกเนื่องจากการกัดเซาะของคลื่น
ปรากฏการณ์แผ่นดินไหว

อ่าวของแนวชายฝั่งอันผิดปรกตินี้เหมือนว่าจะช่วยขยายการทำลายล้างของคลื่นสึนามิ เหตุการณ์ที่สำคัญคือ แผ่นดินไหวและคลื่นสึนามิในโทโฮกุ พ.ศ. 2554 ซึ่งก่อนหน้านั้น ประวัติศาสตร์สึนามิของซันริกุอาจถูกตีความว่า คลื่นสึนามิทำให้มีผู้เสียชีวิตลดลงอย่างต่อเนื่อง จากการป้องกันและวางแผนของมนุษย์ แต่ภัยพิบัติในปี พ.ศ. 2554 นั้นสร้างฐานใหม่สำหรับการวิเคราะห์คลื่นสึนามิที่เกิดขึ้นเป็นประจำ
ดูเพิ่ม

แผ่นดินไหวนอกชายฝั่งซันริกุ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชายฝั่งซันริกุ
| --- | --- |
ฐานข้อมูลการควบคุมรายการหลักฐาน :  VIAF 
ความหายนะหลังสึนามิใน ค.ศ. 1896
ชาลส์ เทต รีกัน

ชาลส์ เทต รีกัน (อังกฤษ: Charles Tate Regan) นักมีนวิทยาชาวอังกฤษที่มีชื่อเสียง  เกิดเมื่อวันที่ 1 กุมภาพันธ์ ค.ศ. 1878 ที่เมืองเชอร์บอร์น มณฑลดอร์เซต จบการศึกษาจากโรงเรียนดาร์บีและมหาวิทยาลัยเคมบริดจ์
ในปี ค.ศ. 1901 รีกันได้เข้าทำงานในพิพิธภัณฑ์ประวัติศาสตร์ธรรมชาติ และเป็นนักสัตววิทยาประจำพิพิธภัณฑ์ระหว่างปี ค.ศ. 1927-ค.ศ. 1938
ต่อมาได้รับเลือกให้เป็นสมาชิกราชสมาคมแห่งลอนดอนในปี ค.ศ. 1917
รีกัน เป็นนักมีนวิทยาที่มีชื่อเสียงอย่างยิ่งคนหนึ่ง โดยเป็นผู้ศึกษาและอนุกรมวิธานปลาชนิดต่าง ๆ มากมาย เช่น ปลาในวงศ์ปลาหมอสี (Cichlidae), การบรรยายลักษณะต่าง ๆ ของปลาในวงศ์ปลาตาเหลือกยาว (Elopidae)  โดยเฉพาะอย่างยิ่งการอนุกรมวิธานปลากัดไทย หรือ ปลากัดสยาม (Betta splendens) ที่มีชื่อเสียง
รีกันได้ร่วมทำงานกับนักมีนวิทยาชาวอังกฤษอีกคนที่มีชื่อเสียง คือ อีเทลเวนน์ เทรวาวาส ในพิพิธภัณฑ์ประวัติศาสตร์ธรรมชาติ
ได้มีปลาจำนวนมากที่ถูกตั้งชื่อชนิดเพื่อเป็นเกียรติแก่รีกัน โดยจะใช้ชื่อว่า regani อาทิ Anadoras regani, Apistogramma regani, Julidochromis regani เป็นต้น
ชาลส์ เทต รีกัน เสียชีวิตเมื่อวันที่ 12 มกราคม ค.ศ. 1943
ชาลส์ กู๊ดเยียร์

ชาลส์ กู๊ดเยียร์
ชาลส์  กู๊ดเยียร์ (อังกฤษ: Charles  Goodyear; 29 ธันวาคม ค.ศ. 1800 – 1 กรกฎาคม ค.ศ. 1860) เป็นวิศวกรการผลิตและนักเคมีชาวอเมริกัน มีผลงานที่สำคัญคือ การผลิตยางที่มีคุณภาพดีขึ้น  โดยผสมกำมะถันและใช้ความร้อนสูง (Vulcanization)
ประวัติ

อาชีพเดิมของกู๊ดเยียร์คือการทำธุรกิจเครื่องมือโลหะ วันหนึ่งเขาเห็นยางเสี่อมสภาพจำนวนมากกองอยู่หน้าโรงงาน เขาจึงทดลองหาวิธีที่เหมาะในการแปรรูปน้ำยางให้เป็นยางคุณภาพดีอยู่ตลอดเวลา แต่กู๊ดเยียร์ก็ล้มเหลวหลายครั้ง จนกระทั่งพบว่าการผสมผงแมกนีเซียมและปูนขาวเข้ากับน้ำยาง ก่อนจะทาด้วยกรดไนตริก จะทำให้ยางแห้งไม่ไหลเยิ้มและไม่แข็งกระด้าง
กระนั้นก็ดี กู๊ดเยียร์ได้คิดค้นต่อไปและพบว่า การผสมยางเข้ากับกำมะถันแล้วผึ่งด้วยไอน้ำภายใต้ความดันที่พอเหมาะ นานประมาณ 2-4 ชั่วโมง จะทำให้ได้เนื้อยางที่มีคุณภาพดีที่สุด แม้ว่าเขาจะสามารถทำให้ยางมีคุณภาพดีจนสามารถแปรรูปเป็นผลิตภัณฑ์นานาชนิดได้ แต่ตัวกู๊ดเยียร์เองกลับยากจน และเสียชีวิตอย่างคนสิ้นเนื้อประดาตัวในปี ค.ศ. 1860
ชาลส์ ดี. เพร์รี

ชาลส์ เดนนิส เพร์รี (อังกฤษ: Charles D. Perry; 12 มีนาคม ค.ศ. 1907 – 18 กันยายน ค.ศ. 1964) เป็นนักการเมืองจากรัฐนิวยอร์ก สหรัฐ โดยเป็นสมาชิกวุฒิสภารัฐนิวยอร์กระหว่าง ค.ศ. 1939–1944 และเป็นสมาชิกสภาผู้แทนราษฎรรัฐนิวยอร์กตั้งแต่ชุดที่ 162 จนถึงชุดที่ 164
ิอ้างอิง

↑  New York Red Book (1944; pg. 73)
↑  CHARLES D. PERRY in the New York Times on September 20, 1964 (subscription required)
↑  HARRY PERRY DIES; CITY COURT CLERK in the New York Times on July 21, 1941 (subscription required)
ชาร์ล เลนน็อกซ์ ริชาร์ดสัน

ศพของชาลส์ ริชาร์ดสัน, ค.ศ. 1862
ชาลส์ เลนน็อกซ์ ริชาร์ดสัน (อังกฤษ: Charles Lennox Richardson; 16 เมษายน ค.ศ. 1834 – 14 กันยายน ค.ศ. 1862) เป็นพ่อค้าชาวอังกฤษที่อาศัยอยู่ที่เซี่ยงไฮ้ ซึ่งถูกสังหารในญี่ปุ่นในกรณีนามามูงิ ชื่อกลางของเขาสะกดคำว่า ลีน็อกซ์ (Lenox) ในสำมะโนครัวและเอกสารครอบครัว
พ่อค้า

ริชาร์ดสันเกิดในลอนดอนในปี ค.ศ. 1834 เขาได้ย้ายไปอาศัยอยู่ที่เซี่ยงไฮ้ในปี ค.ศ. 1853 เพื่อแสวงหาโชคลาภในการค้าขายกับจีน ในปี ค.ศ. 1862 ริชาร์ดสันได้ประกาศที่จะเกษียณอายุ และกำลังเดินทางกลับประเทศอังกฤษ เมื่อเขาได้แวะจอดพักที่ท่าเรือตามสนธิสัญญาโยโกฮามะในเดือนกันยายน ค.ศ. 1862
เหตุการณ์นามามูงิ

ภายหลังจากริชาร์ดสันได้พบปะกับวุดทอร์ป ชาลส์ คลาร์ก เพื่อนเก่าจากเซี่ยงไฮ้ พวกเขาได้ร่วมกับวิลเลียม มาร์แชล พ่อค้าอีกคนหนึ่ง และมาร์กาเร็ต วัตสัน บอร์ราไดล์ น้องสะใภ้ของมาร์แชล พวกเขาได้ขี่ม้าเที่ยวชมเมืองใกล้เคียงระหว่างทางไปยังวัดคาวาซากิไดชิ ในขณะเดินทางบนถนนโทไกโดผ่านหมู่บ้านนามามูงิ (ปัจจุบันเป็นส่วนหนึ่งของแขวงสึรุมิ นครโยโกฮามะ) กลุ่มคณะได้พบกับขบวนเกี้ยวของผู้สำเร็จราชการแทนจักรพรรดิ ไดเมียวแห่งแคว้นซัตสึมะ ชิมาซุ ฮิซามิตสึ (หรืออีกชื่อหนึ่งคือชิมาซุ ซาบูโร) ซึ่งกำลังเคลื่อนที่สวนทางเข้ามา เมื่อริชาร์ดสันเข้าใกล้เกี้ยวของชิมาซุมากเกินไป เหล่าบริวารที่คอยอารักขาไดเมียวต่างพากันเข้าโจมตีกลุ่มคณะของริชาร์ดสันทันที มาร์แชลและคลาร์กได้รับบาดเจ็บสาหัสจากเหตุการณ์ดังกล่าว ด้วยอาการบาดเจ็บสาหัส ริชาร์ดสันได้ตกลงจากหลังม้าของเขาในระยะทางสั้น ๆ จากจุดที่ถูกโจมตี และถูกสังหารด้วยคำสั่งให้ตายทันที (a coup de grâce) โดยชิมาซุ
รัฐบาลอังกฤษได้เรียกร้องให้มีการชดใช้ค่าเสียหายหลังเหตุการณ์นามามูงิ แต่เมื่อชิมาซุได้ปฏิเสธที่จ่ายค่าชดใช้ กองเรือของราชนาวีได้ระดมยิงปืนใหญ่ใส่เมืองคาโงชิมะในช่วงสงครามอังกฤษ-ซัตสึมะในช่วงสั้น ๆ ในปีถัดมา
ฝังศพ

ภายหลังจากการชันสูตรพลิกศพโดยวิลเลียม วิลลิส ซึ่งได้เข้าร่วมภารกิจของอังกฤษในญี่ปุ่น ปี ค.ศ. 1861 ร่างของริชาร์ดสันถูกฝังอยู่ในที่ดินส่วนตัวใกล้กับสุสานต่างชาติโยโกฮามะ ซึ่งอยู่ใกล้กับหลุมศพของมาร์แชลและคลาร์ก
เหตุการณ์ที่นามามูงิ ซึ่งเป็นเหตุให้ชาลส์ เลนน็อกซ์ ริชาร์ดสัน เสียชีวิตเมื่อวันที่ 14 กันยายน ค.ศ. 1862
ชาลส์ แดนซ์

| ชาลส์ แดนซ์ |
| --- | --- |
ชาลส์ แดนซ์ ในปี 2012
เกิด: วอลเตอร์ ชาลส์ แดนซ์  (1946-10-10) 10 ตุลาคม ค.ศ. 1946 (78 ปี) Redditch, Worcestershire, England, UK
สัญชาติ: อังกฤษ, บริเตนใหญ่
ศิษย์เก่า:   Plymouth College of Art  Leicester College of Arts 
อาชีพ: นักแสดง นักเขียนบท ผู้กำกับภาพยนตร์
คู่สมรส: Joanna Haythorn (สมรส 1970; หย่า 2004)
คู่รัก: Eleanor Boorman (separated)
บุตร: 3
วอลเตอร์ ชาลส์ แดนซ์ (อังกฤษ: Walter Charles Dance) เกิด 10 ตุลาคม ค.ศ. 1946 เป็นนักแสดง นักเขียนบท และผู้กำกับภาพยนตร์ชาวอังกฤษ
บทบาทที่สร้างชื่อของเขา เช่น บทไทวิน แลนนิสเตอร์ ในซีรีส์ทางช่องเอชบีโอเรื่อง Game of Thrones (2011 - 2015), กาย เพอร์รอน ในเรื่อง The Jewel in the Crown (1984), ซาร์โด นัมสปา ในเรื่อง The Golden Child (1986), ดร. โจนาทาน เคลเมนส์ ในเรื่อง Alien 3 (1992), เบเนดิกต์ ในเรื่อง Last Action Hero (1993), มาสเตอร์แวมไพร์ ในเรื่อง Dracula Untold (2014), ลอร์ด เฮฟล็อก เวตินารี ในเรื่องTerry Pratchett's Going Postal (2010), อลาสแตร์ เดนนิสตัน ในเรื่อง The Imitation Game (2014) และลอร์ดเมาต์แบ็ตเทน ใน The Crown
ชาลส์ มักไค

| ชาลส์ มักไค Charles Mackay |
| --- | --- |
ชาลส์ มักไค
เกิด: 27 มีนาคม ค.ศ. 1814
เสียชีวิต: 24 ธันวาคม ค.ศ. 1889
สัญชาติ: ชาวสกอต
อาชีพ: นักเขียน
ผลงานเด่น: Extraordinary Popular Delusions and the Madness of Crowds
ตำแหน่ง: นักเขียน
นักเขียนชาวสกอต
ชาลส์ มักไค (อังกฤษ: Charles Mackay; 27 มีนาคม ค.ศ. 1814 - 24 ธันวาคม ค.ศ. 1889) เป็นนักเขียน กวี ผู้สื่อข่าว และนักแต่งเพลงชาวสกอต ที่เกิดเมื่อวันที่ 27 มีนาคม ค.ศ. 1814 ที่เมืองเพิร์ท ผลงานสำคัญของชาลส์ มักไคคือหนังสือสารคดี Extraordinary Popular Delusions and the Madness of Crowds (มีความหมายว่า ความเพ้อฝันอันวิปริตและความบ้าคลั่งของมหาชน) ที่เขียนในปี ค.ศ. 1841 ที่บรรยายสภาวะความคลั่งทิวลิปที่เกิดขึ้นในตลาดการค้าหัวดอกทิวลิปในประเทศเนเธอร์แลนด์ในปี ค.ศ. 1637 เหตุการณ์นี้ถือกันว่าเป็นเหตุการณ์ของภาวะฟองสบู่แตกจากเก็งกำไรที่เกิดขึ้นเป็นครั้งแรกในประวัติศาสตร์เศรษฐกิจ
ดูเพิ่ม

ภาวะเศรษฐกิจฟองสบู่
ชาร์ลอตต์ทาวน์

| ชาร์ลอตต์ทาวน์ |
| --- | --- |
เมืองหลวงของรัฐ
นครชาร์ลอตต์ทาวน์
จากบนไปล่าง ซ้านไปขวา: ภาพมุมกว้างของชาร์ลอตต์ทาวน์มองจากป้อมแอมเฮิสต์, ถนนวอเทอร์ในย่านใจกลางเมือง, ท่าเรือชาร์ลอตต์ทาวน์, ควีนส์สแควร์
   ธง
สมญา: "จุดกำเนิดของสมาพันธ์"
คำขวัญ: "Cunabula Foederis"  (Latin) "จุดกำเนิดของสมาพันธ์"
ชาร์ลอตต์ทาวน์ที่ตั้งในประเทศแคนาดา
พิกัด: 46°14′25″N 63°8′5″W﻿ / ﻿46.24028°N 63.13472°W﻿ / 46.24028; -63.13472
ประเทศ: แคนาดา
รัฐ: พรินซ์เอดเวิร์ดไอแลนด์
เทศมณฑล: ควีนส์
ก่อตั้ง: ค.ศ. 1764
ยกฐานะเป็นนคร: 17 เมษายน ค.ศ. 1855
ตั้งชื่อจาก: ชาร์ล็อทเทอแห่งเมคเลินบวร์ค-ชเตรลิทซ์
การปกครอง
 • นายกเทศมนตรี: ฟิลิป บราวน์
 • หน่วยงาน: สภาเมืองชาร์ลอตต์ทาวน์
พื้นที่
 • เมืองหลวงของรัฐ: 44.33 ตร.กม. (17.1 ตร.ไมล์)
 • เขตเมือง: 57.89 ตร.กม. (22.35 ตร.ไมล์)
 • รวมปริมณฑล: 798.54 ตร.กม. (308.32 ตร.ไมล์)
ความสูง: ระดับน้ำทะเล ถึง 49 เมตร (0 ถึง 161 ฟุต)
ประชากร (2016)
 • เมืองหลวงของรัฐ: 40,500 คน
 • ความหนาแน่น: 779.7 คน/ตร.กม. (2,019 คน/ตร.ไมล์)
 • เขตเมือง: 48,500 คน
 • ความหนาแน่นเขตเมือง: 735.9 คน/ตร.กม. (1,906 คน/ตร.ไมล์)
 • รวมปริมณฑล: 80,347 คน
 • ความหนาแน่นรวมปริมณฑล: 80.8 คน/ตร.กม. (209 คน/ตร.ไมล์)
 • เปลี่ยนแปลง (2011–16): 5.8%
 • ครัวเรือน: 16,060
 : 
เดมะนิม: ชาร์ลอตโตเนียน, ทาวนี, ฟรอมทาวน์
เขตเวลา: UTC−04:00 (AST)
 • ฤดูร้อน  (เวลาออมแสง): UTC−03:00 (ADT)
รหัสไปรษณีย์: C1A — E
รหัสพื้นที่: 902
NTS Map: 011L03
รหัส GNBC: BAARG
เว็บไซต์: www.charlottetown.ca
ชาร์ลอตต์ทาวน์ (อังกฤษ: Charlottetown) เป็นเมืองหลวงและนครใหญ่สุดของรัฐพรินซ์เอดเวิร์ดไอแลนด์ในประเทศแคนาดา และเป็นนครศูนย์กลางของเทศมณฑลควีนส์ ชื่อของเมืองตั้งชื่อตามชาร์ล็อทเทอแห่งเมคเลินบวร์ค-ชเตรลิทซ์ คู่อภิเษกสมรสในพระเจ้าจอร์จที่ 3 แห่งสหราชอาณาจักร เดิมชาร์ลอตต์ทาวน์มีฐานะเป็นเมือง ต่อมาได้ยกฐานะเป็นนครใน ค.ศ. 1855
ชาร์ลอตต์ทาวน์เป็นสถานที่จัดการประชุมที่มีชื่อเสียงใน ค.ศ. 1864 การประชุมครั้งนั้นเป็นการรวมตัวของรัฐบุรุษชาวแคนาดาและแมริไทม์ที่มาอภิปรายเกี่ยวกับการจัดตั้งสหภาพแมริไทม์ และการประชุมครั้งนี้ก็ทำให้เกิดการจัดตั้งอาณานิคมบริติชนอร์ทอเมริกาและสมาพันธ์แคนาดา อย่างไรก็ตาม รัฐพรินซ์เอดเวิร์ดไอแลนด์ยังไม่ได้เข้าร่วมสมาพันธ์จนกระทั่งพวกเขาได้เข้าร่วมใน ค.ศ. 1873 จากเหตุการณ์ครั้งนั้น ทำให้นครมีคำขวัญว่า Cunabula Foederis หรือ "จุดกำเนิดของสมาพันธ์"
ชาร์ลอตต์ทาวน์มีประชากรประมาณ 40,500 คน และเมื่อนับรวมเขตปริมณฑลเข้าไป จะมีประชากร 80,347 คน คิดเป็นครึ่งหนึ่งของประชากรทั้งรัฐ (160,302)
ภูมิศาสตร์​

ชาร์ลอตต์ทาวน์ตั้งอยู่ริมท่าเรือที่มีชื่อเดียวกันกับเมือง นับเป็นจุดที่มีแม่น้ำสามสายไหลมาบรรจบกันบริเวณตอนกลางของชายฝั่งด้านใต้ของเกาะ ท่าเรือแห่งนี้เปิดให้เรือเข้าสู่ช่องแคบนอร์ทัมเบอร์แลนด์ นครมีลักษณะเป็นรูปตัววีชี้ปลายแหลมไปทางทิศใต้ และมีแม่น้ำนอร์ท (ยอร์เก) และแม่น้ำฮิลส์โบโร (อีสต์) ไหลไปทางทิศตะวันตกและตะวันออกตามลำดับ
แหล่งข้อมูลอื่น

เว็บไซต์ทางการ
ชาร์ลอตต์ทาวน์ตั้งอยู่ริมท่าเรือที่มีชื่อเดียวกันกับเมือง โดยท่าเรือนี้อยู่บนช่องแคบนอร์ทัมเบอร์แลนด์
ชาร์ลี บิวลีย์

ชาร์ลส์ มาร์ติน บิวลีย์ (อังกฤษ: Charles Martin Bewley; เกิด 25 มกราคม พ.ศ. 2524) เป็นนักแสดงและโปรดิวเซอร์ชาวอังกฤษ มีชื่อเสียงจากการรับบทบาทแวมไพร์เดเมตรีในภาพยนตร์เรื่อง เดอะไทวไลต์ซากา, ชาร์ลส์ เวนท์เวิร์ธในเรื่อง แนชวิลล์ และกาเลน วอห์นจากเรื่อง เดอะแวมไพร์ ไดอารีส์
ผลงานการแสดง > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2011 | เอฟเอ้มเอวีคลี | รับเชิญ | ซีซั่น 3, ตอน 2 |
| 2013 | เดอะแวมไพร์ ไดอารีส์ | กาเลน วอห์น | ซีซั่น 4 |
| 2013–2014 | แนชวิลล์ | ชาร์ลส์ เวนท์เวิร์ธ | นักแสดงสมทบ (ซีซั่น 2) |
| 2014 | เอ็กซ์แทนต์ | โอดิน เจมส์/กาวิน ฮัชชินสัน | นักแสดงสมทบ |
| 2016–2017 | โคโลนี | ไซมอน เอ็กฮาท | นักแสดงสมทบ |
แหล่งข้อมูลอื่น

ชาร์ลี บิวลีย์ ที่อินเทอร์เน็ตมูวีเดตาเบส
ชาร์ลี บิวลีย์ ที่อินสตาแกรม
ชาร์ลี บิวลีย์ ที่เอกซ์ (ทวิตเตอร์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  สหรัฐ 
ประชาชน:  Deutsche Synchronkartei
ชาลส์ สแตนโฮป เอิร์ลที่ 12 แห่งฮาร์ริงตัน

| ชาลส์ เฮนรี เลสเตอร์ สแตนโฮป |
| --- | --- |
 
เกิด: 20 กรกฎาคม พ.ศ. 2488 (79 ปี)
มีชื่อเสียงจาก: ขุนนางชาวอังกฤษ
คู่สมรส: เวอร์จีเนีย ฟรีแมน-แจกสัน อนิตา ฟูเกเลส
บุตร: วิลเลียม สแตนโฮป ไวเคานต์ปีเตอร์สแฮม เซเรนา อาร์มสตรอง-โจนส์, เคาน์เตสแห่งสโนว์ดอน
บิดามารดา: วิลเลียม สแตนโฮป เอิร์ลที่ 11 แห่งฮาร์ริงตัน เอเลน ฟอร์กี เกล
ญาติ: เดวิด อาร์มสตรอง-โจนส์, เอิร์ลที่ 2 แห่งสโนว์ดอน (ลูกเขย)
ชาลส์ สแตนโฮป เอิร์ลที่ 12 แห่งฮาร์ริงตัน (อังกฤษ: Charles Stanhope, 12th Earl of Harrington) เกิดเมื่อวันที่ 20 กรกฎาคม 2488 เป็นบุตรชายคนที่ 3 และลูกชายคนแรกของ วิลเลียม สแตนโฮป เอิร์ลที่ 11 แห่งฮาร์ริงตัน และ เอเลน ฟอร์กี เกล ตระกูลของเขานั้นมีความมั่งคั่งทางที่ดินมาตั้งแต่สมัยบรรพบุรุษ โดยรายการทีวีช่องหนึงในอังกฤษได้ตีแผ่รายได้ของเขาว่า มีราวประมาณ 250 ล้านปอนด์ อีกทั้งยังเป็นเจ้าของที่ดินใหญ่ของมหานครลอนดอน และรายได้เสริมของเขานั้นมาจากการเป็นประธานบริษัทเกี่ยวกับที่ดินที่มีรายได้เดือนละประมาณ 50 ล้านปอนด์
ครอบครัว

ชาลส์ สแตนโฮป เอิร์ลที่ 12 แห่งฮาร์ริงตัน แต่งงานจำนวน 2 ครั้ง โดยครั้งแรกกับ เวอร์จีเนีย ฟรีแมน-แจกสัน เมื่อวันที่ 14 กันยายน 2509 ก่อนจะหย่ากันในปี 2526 มีบุตร 2 ท่านคือ
วิลเลียม สแตนโฮป ไวเคานต์ปีเตอร์สแฮม
เซเรนา อาร์มสตรอง-โจนส์, เคาน์เตสแห่งสโนว์ดอน
ต่อมาเขาได้แต่งงานกับ เอเลน ฟอร์กี เกล ซึ่งเป็นอตีตภรรยาของ ไมเคิล โฮวาร์ด เอิร์ลที่ 21 แห่งซัฟฟอล์ก ไม่มีบุตร-ธิดา
ชาร์ลี ฮันแนม

| ชาร์ลี ฮันแนม |
| --- | --- |
ฮันแนมในงานแซนดิอาโกคอมิคคอน 2012
สารนิเทศภูมิหลัง
เกิด: 10 เมษายน พ.ศ. 2523 (44 ปี)
คู่สมรส: Katharine Towne (สมรส 1999–2002)
อาชีพ: นักแสดงชาย, ผู้เขียนบท
ชาร์ลี ฮันแนม  (อังกฤษ: Charlie Matthew Hunnam) เป็นนักแสดงชาวสหราชอาณาจักร  เกิดเมื่อวันที่ 10 เมษายน พ.ศ. 2523 (อายุ 43) ที่เมืองนิวคาสเซิล สหราชอาณาจักร มีผลงานสร้างชื่อจากการเป็นนักแสดงนำในภาพยนตร์เรื่อง แปซิฟิค ริม สงครามอสูรเหล็ก (พ.ศ. 2556)
รางวัล

รางวัลที่ได้รับการเสนอชื่อเข้าชิง : แซทเทิลไลท์ อวอร์ด สาขานักแสดงนำชายยอดเยี่ยม ในซีรีส์ดรามา
ผลงาน > ภาพยนตร์และรายการโทรทัศน์

Sons of Anarchy (พ.ศ. 2551 – พ.ศ. 2557)
แปซิฟิค ริม สงครามอสูรเหล็ก (พ.ศ. 2556)
ฮูลิแกนส์ อันธพาล ลูกหนัง (พ.ศ. 2548)
วิบากรัก สมรภูมิรบ (พ.ศ. 2546)
พลิกวิกฤต ขีดชะตาโลก (พ.ศ. 2549)
ตำนานดาบราชัน King Arthur (2017)
ชาข้าวบาร์เลย์

| --- | --- |

ชื่ออื่น:  โพรีชา  ต้าไม่ฉา  มูงิชะ  เป๊ะอ๊าเต๊ 
ประเภท: ชาสมุนไพร
แหล่งกำเนิด: เอเชียตะวันออก
ส่วนผสมหลัก: ข้าวบาร์เลย์
 ตำราอาหาร: ชาข้าวบาร์เลย์   สื่อ: ชาข้าวบาร์เลย์
ชาข้าวบาร์เลย์  (อังกฤษ: Barley tea) เป็นเครื่องดื่มชงธัญพืชคั่วที่ทำจากเมล็ดข้าวบาร์เลย์ เป็นเครื่องดื่มที่สำคัญในหลายประเทศในเอเชียตะวันออก เช่น จีน ญี่ปุ่น เกาหลี และไต้หวัน มีรสชาติขม
ในประเทศเกาหลี ชาข้าวบาร์เลย์ดื่มได้ทั้งแบบร้อนและแบบเย็น โดยมักจะใช้แทนน้ำดื่มในบ้านและร้านอาหารหลายแห่ง ในประเทศญี่ปุ่นมักเสิร์ฟแบบเย็นและเป็นเครื่องดื่มยอดนิยมในฤดูร้อน ชายังมีจำหน่ายทั่วไปในรูปแบบถุงชาหรือบรรจุขวดในเกาหลีและญี่ปุ่น
ศัพทมูล

ในประเทศจีน ชาข้าวบาร์เลย์เรียกว่า ต้าไม่ฉา (大麦茶; 大麥茶; dàmài-chá ) หรือ ไม่ฉา (麦茶; 麥茶; mài-chá) ซึ่ง ต้าไม่ (大麦; 大麥; dàmài ) หรือ ไม่ (麦; 麥 mài) มีความหมายว่า "ข้าวบาร์เลย์" และ ฉา (茶; chá) มีความหมายว่า "ชา"
ในประเทศญี่ปุ่น ชาข้าวบาร์เลย์เรียกว่า มูงิชะ (麦茶; mugi-cha) ซึ่งใช้อักษรตัวเดียวกันกับอักษรภาษาจีน ไม่ฉา (麦茶; 麥茶; mài-chá) หรือ มูงิยุ (麦湯; むぎゆ; mugi-yu) ซึ่ง ยุ (湯; ゆ; yu) มีความหมายว่า "น้ำร้อน"
ในประเทศเกาหลี ชาข้าวบาร์เลย์เรียกว่า โพรีชา (보리차; bori-cha) ซึ่งคำภาษาเกาหลีแท้ โพรี (보리; bori) มีความหมายว่า "ข้าวบาร์เลย์" และคำภาษาเกาหลีที่ยืมจากภาษาจีน ชา (차 ;茶; cha) ใช้อักษรจีนตัวเดียวกันซึ่งมีความหมายว่า "ชา"
ในประเทศไต้หวัน ชาข้าวบาร์เลย์เรียกในภาษาจีนฮกเกี้ยนว่า เบ่อ๊าเต๋ (麥仔茶; be̍h-á-tê) ซึ่ง เบ่อ้า (麥仔; be̍h-á) มีความหมายว่า "ข้าวบาร์เลย์" และ เต๋ (茶; tê) มีความหมายว่า "ชา"
ประวัติ

ชนชั้นสูงของญี่ปุ่นบริโภคชาข้าวบาร์เลย์มาตั้งแต่ยุคเฮฮัง ซามูไรเริ่มบริโภคชาข้าวบาร์เลย์ในยุคเซ็งโงกุ ในช่วงยุคเอโดะ แผงขายของริมทางที่เชี่ยวชาญด้านการทำชาข้าวบาร์เลย์ได้กลายเป็นที่นิยมในหมู่คนทั่วไป
สินค้าพร้อมดื่ม

ชาข้าวบาร์เลย์สามารถเตรียมได้โดยการต้มเมล็ดข้าวบาร์เลย์ไม่ขัดสีที่คั่วแล้วในน้ำ หรือชงข้าวบาร์เลย์ที่คั่วและบดแล้วในน้ำร้อน ในประเทศญี่ปุ่น ถุงชาที่บรรจุข้าวบาร์เลย์ป่นได้รับความนิยมมากกว่าเมล็ดข้าวบาร์เลย์แบบดั้งเดิมในช่วงต้นทศวรรษ 1980 และยังคงเป็นรูปแบบที่มีจำหน่ายโดยทั่วไปในปัจจุบัน นอกจากนี้ยังมีชาที่บรรจุล่วงหน้าในขวดเพ็ตอีกด้วย
สินค้าพร้อมดื่ม > ชาบรรจุขวด

ชาข้าวบาร์เลย์บรรจุขวดมีวางจำหน่ายที่ซูเปอร์มาร์เก็ต ร้านสะดวกซื้อ และเครื่องจำหน่ายสินค้าอัตโนมัติในประเทศญี่ปุ่นและเกาหลี ส่วนใหญ่จำหน่ายในขวดเพ็ต ชาข้าวบาร์เลย์เย็นเป็นเครื่องดื่มฤดูร้อนที่ได้รับความนิยมอย่างมากในประเทศญี่ปุ่น ในประเทศเกาหลี ชาข้าวบาร์เลย์ร้อนบรรจุขวดเพ็ตทนความร้อนมีจำหน่ายในตู้จำหน่ายสินค้าอัตโนมัติและในชั้นวางสินค้าอุ่นในร้านสะดวกซื้อ
สินค้าพร้อมดื่ม > ชาข้าวบาร์เลย์ผสมและชาที่คล้ายคลึงกัน

ในประเทศเกาหลี เมล็ดข้าวบาร์เลย์คั่วมักจะผสมกับเมล็ดข้าวโพดคั่ว เนื่องจากความหวานของข้าวโพดจะช่วยกลบรสขมเล็กน้อยของข้าวบาร์เลย์ ชาที่ทำจากเมล็ดข้าวโพดคั่วเรียกว่า อกซูซูชา (ชาข้าวโพด) และชาที่ทำจากเมล็ดข้าวโพดคั่วและเมล็ดข้าวบาร์เลย์คั่วเรียกว่า อกซูซูโบรีชา (ชาข้าวบาร์เลย์และข้าวโพด) เครื่องดื่มที่คล้ายกันหลายอย่างที่ทำจากธัญพืชคั่ว ได้แก่ ฮย็อนมีชา (ชาข้าวกล้อง), กย็อลมย็องจาชา (ชาเมล็ดชุมเห็ดจีน) และ เมมิลชา (ชาบักวีต)
ชาข้าวบาร์เลย์คั่วขายในรูปแบบป่นและบางครั้งในรูปผสมกับชิโครีหรือส่วนผสมอื่น ๆ ก็มีจำหน่ายในฐานะเครื่องดื่มทดแทนกาแฟ
ข้าวบาร์เลย์คั่ว
ถุงชาสำหรับเหยือกชาข้าวบาร์เลย์
ชาร์ลี มากรี

| ชาร์ลี มากรี |
| --- | --- |
เกิด: 20 กรกฎาคม พ.ศ. 2499
ชาร์ลี มากรี (อังกฤษ: Charlie Magri) นักมวยสากลชาวอังกฤษ เกิดเมื่อ 20 กรกฎาคม พ.ศ. 2499 ที่เมืองตูนิส ประเทศตูนิเซีย สถิติการชก 35 ครั้ง ชนะ 30 (น็อค 23) แพ้ 5
ประวัติ

เดิมมากรีเป็นชาวตูนิเซีย ภายหลังจึงย้ายครอบครัวมาอยู่ที่อังกฤษ เริ่มชกมวยสากลอาชีพเมื่อ พ.ศ. 2520 ชกเพียงสามครั้งเท่านั้นก็ได้ครองแชมป์อังกฤษรุ่นฟลายเวทและได้ครองแชมป์ยุโรปรุ่นเดียวกันนี้ในอีกสองปีต่อมา
มากรีได้ชิงแชมป์โลกรุ่นฟลายเวท WBC เมื่อ พ.ศ. 2526 และเป็นฝ่ายชนะน็อค อีเลียนาริโอ เมอร์ซิเดสจากโดมินิกัน ยก 7 ได้ครองแชมป์โลก แต่พอป้องกันตำแหน่งครั้งแรกกลับเสียแชมป์ แพ้น็อค แฟรงค์ ซีนาโบ จากฟิลิปปินส์อย่างเหลือเชื่อในยกที่ 6
หลังจากเสียแชมป์โลก มากรีกลับมาครองแชมป์ยุโรปรุ่นฟลายเวทได้อีกครั้ง จากนั้นจึงขึ้นชิงแชมป์โลกรุ่นฟลายเวท WBC อีกครั้ง คราวน้เป็นฝ่ายแพ้น็อค สด จิตรลดา ยก 5 ชิงแชมป์ไม่สำเร็จ จากนั้น มากรีหวนกลับมาครองแชมป์ยุโรปได้อีกสมัย จนกระทั่งเสียแชมป์ไปจึงแขวนนวมใน พ.ศ. 2528
เกียรติประวัติ

แชมป์อังกฤษรุ่นฟลายเวท (2520)
แชมป์ยุโรปรุ่นฟลายเวท
ชิง 1 พฤษภาคม 2522 ชนะคะแนน ฟรานโก อูเดลลา ที่อังกฤษ
ป้องกันแชมป์ครั้งที่ 1, 4 ธันวาคม 2523 ชนะคะแนน มานูเอล การ์รัสโซ ที่ อังกฤษ
ป้องกันแชมป์ครั้งที่ 2, 28 มิถุนายน 2523 ชนะน็อค กิโอวานนี กัมปูราโต ยก 3 ที่ อังกฤษ
ป้องกันแชมป์ครั้งที่ 2, 24 กุมภาพันธ์ 2524 ชนะน็อค เอ็นริกิว โรดริกูเอซ กัล ยก 2 ที่ อังกฤษ
ป้องกันแชมป์ครั้งที่ 3, 18 กันยายน 2525 ชนะน็อค เอ็นริกิว โรดริกูเอซ กัล ยก 2 ที่ สเปน
สละแชมป์
แชมป์โลกรุ่นฟลายเวท WBC
ชิง 15 มีนาคม 2526 ชนะน็อค อีเลียนซิโอ เมอร์เซเดส ยก 7 ที่ อังกฤษ
เสียแชมป์ 27 กันยายน 2526 แพ้น็อค แฟรงค์ ซีเดโน ยก 6 ที่ อังกฤษ
แชมป์ยุโรปรุ่นฟลายเวท
ชิง 23 สิงหาคม 2527 ชนะน็อค ฟรานโก เชอร์ชิ ยก 1 ที่ อิตาลี
ป้องกันแชมป์ครั้งที่ 1, 30 ตุลาคม 2528 ชนะน็อค ฟรานโก เชอร์ชิ ยก 2 ที่ อิตาลี
เสียแชมป์ 20 พฤษภาคม 2529 แพ้น็อค ดุก แมคเคนซี ยก 5 ที่ อังกฤษ
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBC เมื่อ 20 กุมภาพันธ์ 2528 แพ้น็อค สด จิตรลดา ยก 5 ที่ อังกฤษ
ชาลส์ โคค

| ชาลส์ โคค |
| --- | --- |

เกิด: ชาลส์ เดอ กานาห์ล โคค  (1935-11-01) 1 พฤศจิกายน ค.ศ. 1935 (89 ปี) Wichita, Kansas, สหรัฐอเมริกา
การศึกษา: สถาบันเทคโนโลยีแมสซาชูเซตส์
อาชีพ: ประธานและประธานเจ้าหน้าที่บริหารของโคคอินดัสตรี
พรรคการเมือง: ลิเบอร์เทเรียน
คู่สมรส: ลิซ โคค (สมรส 1972)
บุตร: เชส โคค เอลิซาเบธ โคค
บิดามารดา:   เฟร็ด ซี. โคค  แมรี โรบินสัน 
ญาติ:   เฟรเดริก อาร์. โคค (พี่ชาย)  เดวิด โคค (น้องชาย)  บิล โคค (น้องชาย) 
ชาลส์ เดอ กานาห์ล โคค (อังกฤษ: Charles de Ganahl Koch ออกเสียงว่า /koʊk/) เป็นนักธุรกิจชาวอเมริกัน เกิดเมื่อวันที่ 1 พฤศจิกายน ค.ศ. 1935 เป็นเจ้าของร่วม ประธาน และประธานเจ้าหน้าที่บริหารของบริษัทโคคอินดัสตรี ยักษ์ใหญ่ในอุตสาหกรรมปิโตรเลียม เคมี พลังงาน พลาสติก แร่ธาตุ ปุ๋ยเคมี และกระดาษ อยู่ในตำแหน่งมาตั้งแต่ปี ค.ศ. 1967 เคียงคู่กับเดวิด โคค น้องชายผู้ล่วงลับ อดีตรองประธานบริษัท ชาลส์และเดวิดถือหุ้น 42 เปอร์เซ็นต์ของหุ้นกลุ่มบริษัทโดยรับกิจการต่อจากบิดาและขยายกิจการจนเติบโต ชาลส์เคยได้รับการจัดอันดับให้เป็นบุคคลที่ร่ำรวยที่สุดอันดับ 11 ของโลกโดยนิตยสารฟอบส์เมื่อเดือนมีนาคม ค.ศ. 2019 ด้วยมูลค่าทรัพย์สินสุทธิประมาณ 50.5 พันล้านดอลลาร์สหรัฐ
ชาวคอยคอย

ภาพวาดสีน้ำของซามูเอล แดเนียลล์ ซึ่งแสดงถึงวิถีชีวิตของชาวคอยคอยในอดีต โดยในภาพคือชาวคอยคอยคนหนึ่งกำลังรื้อกระท่อมที่สร้างไว้เพื่อร่อนเร่ไปยังที่แห่งอื่นต่อ วาดเมื่อปี ค.ศ. 1805
ชาวคอยคอย (อังกฤษ: Khoekhoe หรือ Khoikhoi) เป็นกลุ่มชนพื้นเมืองร่อนเร่ในอดีต พบในบริเวณตอนใต้ของทวีปแอฟริกา ถูกจัดอยู่ในกลุ่มเดียวกับชาวซานซึ่งเป็นกลุ่มชนที่เก็บของป่าล่าสัตว์ มักใช้ชีวิตโดยเลี้ยงสัตว์ตามทุ่งหญ้า แต่ปัจจุบันชนกลุ่มนี้ส่วนใหญ่เลิกใช้ชีวิตแบบร่อนเร่ รวมทั้งเลิกเลี้ยงสัตว์ตามทุ่งหญ้าไปแล้วตั้งแต่ช่วงคริสต์ศตวรรษที่ 19 ถึง 20
ชาร์ลีชาร์ลีชาเลนจ์

ชุดเกมแบบง่ายด้วยดินสอสองแท่ง
ชาร์ลีชาร์ลีชาเลนจ์ (อังกฤษ: Charlie Charlie challenge) เป็นเกมที่มีที่มาจากเกมกระดาษและดินสอของสเปนที่มีชื่อว่า Juego de la Lapicera (เกมดินสอ) โดยเหล่าวัยรุ่นจะตั้งดินสอแล้วตั้งคำถามที่ต้องการ ซึ่งทำหน้าที่เหมือนลูกบอลหมายเลข 8 วิเศษ
เกมนี้กลายเป็นที่นิยมในโลกที่พูดภาษาอังกฤษใน ค.ศ. 2015 ซึ่งส่วนหนึ่งมาจากแฮชแท็ก #CharlieCharlieChallenge ในวันที่ 29 เมษายน ค.ศ. 2015 มีการอัปโหลดวิดีโอข่าวที่มีคนเล่นเกมนี้ในจังหวัดฮาโตมายอร์ สาธารณรัฐโดมินิกันลงในยูทูบ และอารมณ์ขันที่ไม่ได้ตั้งใจในรายงานข่าวทำให้เกมนี้กลายเป็นกระแสในทวิตเตอร์ แล้วข้ามกำแพงภาษาไปทั่วโลก